
4980  Златоград,   област Смолян, ул. ”Стефан Стамболов” №1

тел: 03071   20 48;   е-mail:  obs_zlatograd@abv.bg
Вх. № ОС-444/12.06.2025г.
До
Общински съвет

Златоград

ДОКЛАДНА ЗАПИСКА
от Емилия Младенова Кръстева – Председател на Общински съвет Златоград
Относно: Именуване на мост, намиращ се  в ПИ31111.31.88 по КК на Златоград.
       Уважаеми госпожи и господа общински съветници,
Във връзка с постъпила молба от А. и М. Х. с вх. № ОС- 227/ 17.03.2025г. до Общински съвет Златоград, относно именуване на парк или площад в град Златоград на двамата доктори: Б. и К. Х. и предстояща родова среща, която ще се проведе на 16 и 17 август 2025 година, предлагам на Вашето внимание настоящата докладна записка.

В молбата до Общински съвет Златоград, вносителите споделят следните факти: Според изследователя д-р Т. Н., Хекимовският род е най- бележитият български лекарски род. От него са произлезли 50 медици: 30 лекари, 5- ма стоматолози, двама фармацевти, медицински сестри. Петима от Хекимовските лекари са починали при изпълнение на служебния си дълг, като трима са били заразени от свои пациенти, двама умират след като са извършили тежки животоспасяващи операции. Тези двама лекари са К. и Б. Х.

Д-р Б. Х.- съдов хирург , умира на 43 години по пътя към дома си, от масивен инфаркт, минути след нощно дежурство.

След успешна операция на тежък случай, докато е в отпуск в Златоград, умира и д-р К. Х., на 60-годишна възраст. Въпреки, че не е на работа, по молба на колеги от Златоградската болница, той прави операция на кризисен пациент. След тази операция, на път за вкъщи умира от масивен инфаркт. Той е работил и като главен асистент във Втора хирургия на В** Пловдив.
С решение № И 408 от 20.05.2025 година, в Приложение 5 към решението, Общински съвет Златоград е приел сумата от 2000 лева да бъде за: Плоча "Братя Хекимови" в ПИ31111.31.88 по КК на Златоград.

Предлагам този мост да се именува „Хекимовият мост- в памет на д-р Б. Х. и д-р К. Х.“.

           Предвид гореизложеното, предлагам на Общински съвет, за разглеждане, обсъждане  и приемане на следния проект на:

РЕШЕНИЕ:

             На основание чл. 21, ал. 1, т. 18 от Закона за местно самоуправление и местна администрация, чл. 5, т. 17 от Правилник за организацията и дейността на Общински съвет Златоград, неговите комисии и взаимодействието му с общинска администрация и предвид изложените, в докладна записка  с вх. № ОС-444/12.06.2025г. фактически основания, Общински съвет – Златоград
РЕШИ:

1. Именува мост, намиращ се в ПИ31111.31.88 по КК на Златоград, „Хекимовият мост- в памет на д-р Б. Х. и д-р К. Х.“.
2. В срок до 14.08.2025 година, да бъде поставена плоча с надпис: „Хекимовият мост- в памет на д-р Б. Х. и д-р К. Х.“ в ПИ31111.31.88 по КК на Златоград /съгласно Приложение №5 към решение И 408/ 20.05.2025г. на ОбС Златоград/.
          3.   Възлага изпълнението на решението на Кмета на Община Златоград.
С уважение,  
ЕМИЛИЯ КРЪСТЕВА,
Председател на Общински 
съвет Златоград

